DEĊIŻJONI TAL-KUMMISSJONI
tat-30 ta' Ottubru 2008
li tistabbilixxi, skond id-Direttiva 2000/60/KE tal-Parlament Ewropew u tal-Kunsill, il-valuri tal-klassifikazzjonijiet tas-sistemi ta' monitoraġġ ta' l-Istati Membri bħala riżultat ta' l-eżerċizzju ta' l-interkalibrar
(notifikata bid-dokument Nru C(2008) 6016)
(Test b'rilevanza għaż-ŻEE)
(2008/915/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabbilixxi qafas għal azzjoni Komunitarja fil-qasam tal-politika dwar l-ilma (1), u partikolarment it-taqsima 1,4,1 (ix) ta' l-Anness V tagħha,
Billi:
(1)
L-Artikolu 4(1)(a)(ii) tad-Direttiva 2000/60/KE jeħtieġ li l-Istati Membri jħarsu, itejbu u jirrestawraw l-ilmijiet kollha tal-wiċċ bil-għan li jiħqu stat tajjeb ta' l-ilma tal-wiċċ sa ħmistax-il sena l-iktar tard wara d-data tad-dħul fis-seħħ tad-Direttiva, suġġett għal ċerti eċċezzjonijiet, skond id-dispożizzjonijiet stipulati fl-Anness V tagħha, L-Artikolu 4(1)(a)(iii) tad-Direttiva 2000/60/KE teħtieġ li l-Istati Membri jħarsu u jtejbu l-ilmijiet kollha artifiċjali u dawk immodifikati ħafna bil-għan li jiksbu potenzjal ekoloġiku tajjeb u stat kimiku tajjeb ta' l-ilma tal-wiċċ sa mhux aktar tard minn ħmistax-il sena wara d-data tad-dħul fis-seħħ ta' dik id-Direttiva, suġġett għal ċerti eċċezzjonijiet, skond id-dispożizzjonijiet stipulati fl-Anness V tagħha, Skond il-punt (i) tat-Taqsima 1,4,1 ta' l-Anness V tad-Direttiva 2000/60/KE ir-referenzi għall-istatus ekoloġiku għandhom jinftiehmu bħala referenzi lill-potenzjal ekoloġiku fir-rigward ta' ilmijiet artifiċjali u dawk immodifikati ħafna.
(2)
It-Taqsima 1,4,1 ta' l-Anness V tad-Direttiva 2000/60/KE tipprevedi proċess sabiex jassigura l-komparabbiltà bejn l-Istati Membri tar-riżultati tas-sorveljanza bijoloġika, li hija parti ċentrali tal-klassifikazzjoni ta' l-istatus ekoloġiku, Dan jeħtieġ li r-riżultati tas-sistemi ta' sorveljanza u klassifikazzjoni ta' l-Istati Membri jiġu mqabbla permezz ta' netwerk ta' interkalibrar magħmul minn siti ta' sorveljanza f'kull Stat Membru u f'kull ekoreġjun fil-Komunità, Id-Direttiva 2000/60/KE teħtieġ li l-Istati Membri jiġbru, kif xieraq, it-tagħrif meħtieġ għas-siti inklużi fin-netwerk ta' interkalibrar, sabiex dan jippermetti l-evalwazzjoni tal-konsistenza tas-sistemi nazzjonali ta' klassifikazzjoni mad-definizzjonijiet normattivi tat-Taqsima 1,2 ta' l-Anness V għad-Direttiva 2000/60/KE u l-komparabbiltà tar-riżultati tas-sistemi ta' klassifikazzjoni bejn l-Istati Membri.
(3)
Id-Deċiżjoni tal-Kummissjoni 2005/646/KE tas-17 ta' Awwissu 2005 dwar l-istabbiliment ta' reġistru ta' siti sabiex jifformaw in-netwerk ta' l-interkalibrar skond id-Direttiva 2000/60/KE tal-Parlament Ewropew u tal-Kunsill (2) tistabbilixxi r-reġistru tas-siti biex jiġi ffurmat in-netwerk ta' l-interkalibrar imsemmi fit-Taqsima 1,4,1 (vii) ta' l-Anness V għad-Direttiva 2000/60/KE.
(4)
Sabiex jitwettaq l-eżerċizzju ta' l-interkalibrar, l-Istati Membri huma organizzati fi Gruppi Ġeografiċi ta' l-Interkalibrar, magħmula minn Stati Membri li bejniethom jaqsmu tipi partikolari ta' mases ta' ilma tal-wiċċ, kif iddefinit fit-Taqsima 2 ta' l-Anness tad-Deċiżjoni 2005/646/KE, Dan ippermetta lil kull grupp iqabbel ir-riżultati tiegħu u jwettaq l-eżerċizzju ta' interkalibrar fost il-membri tiegħu.
(5)
L-eżerċizzju ta' l-interkalibrar jitwettaq fil-livell ta' l-element bijoloġiku, fejn jitqabblu r-riżultati tal-klassifikazzjoni tas-sistemi nazzjonali ta' monitoraġġ għal kull element bijoloġiku u għal kull tip ta' massa ta' ilma tal-wiċċ fost l-Istati Membri fl-istess Grupp Ġeografiku ta' l-Interkalibrar, u tiġi vvalutata l-konsistenza tar-riżultati mad-defenizzjonijiet normattivi msemmija qabel.
(6)
Ir-“Rapport tekniku dwar l-eżerċizzju ta' l-interkalibrar fid-Direttiva ta' Qafas dwar l-Ilma” jispjega fid-dettall kif twettaq l-eżerċizzju ta' l-interkalibrar għall-kategoriji ta' l-ilma u l-Elementi ta' Kwalità Bijoloġika inklużi fl-Anness ta' din id-Deċiżjoni.
(7)
Il-Kummissjoni ffaċilitat l-eżerċizzju ta' l-interkalibrar permezz ta' l-Istitut għall-Ambjent u s-Sostenibbiltà taċ-Ċentru Konġunt tar-Riċerka f'Ispra (fl-Italja) li kkoordina l-ħidma teknika.
(8)
L-eżerċizzju ta' l-interkalibrar huwa kompitu xjentifiku u tekniku kumpless, Il-Gruppi Ġeografiċi ta' l-Interkalibrar użaw alternattivi ta' metodoloġija differenti biex iwettqu l-eżerċizzju skond d-disponibbiltà tad-dejta ta' monitoraġġ għall-Elementi ta' Kwalità Bijoloġika varji u l-istat ta' l-iżvilupp tas-sistemi nazzjonali ta' monitoraġġ u klassikazzjoni, Sabiex tissaħħaħ is-sodezza statistika tar-riżultati, bosta metodoloġiji użati mill-Gruppi Ġeografiċi ta' l-Interkalibrar jinvolvu l-użu tad-dejta minn l-akbar għadd possibli ta' punti ta' monitoraġġ, b'kopertura tal-firxa sħiħa ta' l-istat tal-klassijiet, minn stat għoli sa ħażin, Għaldaqstant, id-dejta tal-monitoraġġ intużat minn siti li mhumiex parti min-netwerk ta' l-interkalibrar, minħabba li dan jikkonsisti biss minn għadd limitat ta' siti ta' stat għoli, tajjeb jew moderat.
(9)
Il-Kummissjoni rċeviet riżultati ta' l-interkalibrar għal għadd ta' Elementi ta' Kwalità Bijoloġika li jiddefenixxu l-istat ekoloġiku, F'xi każijiet ġew ipprovduti riżultati għal xi parametri biss ta' l-elementi bijoloġiċi jew għal uħud biss mill-Istati Membri parteċipanti fi Grupp Ġeografiku ta' l-Interkalibrar, Għaldaqstant, il-Kummissjoni taħseb li, għal dawn il-każijiet, il-komparabbiltà mhix garantita bis-sħiħ, Aktar riżultati ta' l-interkalibrar jistgħu għalhekk ikunu suġġetti għal Deċiżjoni futura meta t-tagħrif rilevanti skond it-Taqsima 1,4,1 ta' l-Anness V tad-Direttiva 2000/60/KE se jkun ipprovdut mill-Istati Membri.
(10)
Huwa neċessarju li r-riżultati disponibbli ta' l-eżerċizzju ta' l-interkalibrar jiġu adottati fil-ħin sabiex jiġi infurmat l-iżvilupp tal-pjanijiet ta' ġestjoni u l-programmi ta' miżuri ta' l-ewwel baċir ta' xmara skond l-Artikoli 11 u 13 tad-Direttiva 2000/60/KE.
(11)
B'konsegwenza ta' l-eżerċizzju ta' l-interkalibrar, il-valuri tal-proporzjonijiet tal-kwalità ekoloġika li jiddefinixxu l-limiti fost l-istati ekoloġiċi għas-sistema ta' klassifikazzjoni ta' l-Istati Membri għandhom jirrappreżentaw stat ekoloġiku ekwivalenti, Id-differenzi fil-valuri għall-istess Elementi ta' Kwalità Bijoloġika huma minħabba d-differenzi bejn il-metodi nazzjonali, Barraminhekk, minħabba d-differenzi fil-metodi tal-kalkolu u raġunijiet oħra, m'hux possibli li jitqabblu l-valuri tal-propozjonijiet ta' kwalità ekoloġika għal Elementi ta' Kwalità Bijoloġika differenti.
(12)
Il-parametri bħall-konċentrazzjoni ta' klorofilla-a, il-bijovolum tal-fitoplankon, il-perċentwal ta' ċijanobatterji jew il-limiti tal-fond għall-makroalgi u l-anġjospermi ma jkoprux l-elementi tal-kwalità bijoloġika kollha, Madankollu, minħabba d-disponibbiltà tad-dejta u l-metodi ta' valutazzjoni, huma wieħed mis-sisien ta' l-eżerċizzju attwali ta' interkalibrar għal-lagi u l-ilmijiet kostali, Il-valuri ta' dawk il-parametri huma direttament komparabbli madwar l-Istati Membri, sakemm jitqiesu d-differenzi fil-metodi ta' kampjunar u analitiċi, Għal dawn ir-raġunijiet, barra mill-proporzjonijiet ta' kwalità ekoloġika, il-valuri assoluti għal dawn il-parametri għandhom ikunu inklużi fl-Anness ta' din id-Direttiva bħala parti mir-riżultati ta' l-eżerċizzju ta' l-interkalibrar.
(13)
Ir-riżultati għandhom jirreferu għall-istat ekoloġiku, Jekk il-mases ta' l-ilma li jikkorrispondu mat-tipi interkalibrati jkunu mmarkati bħala mases ta' ilma modifikati bil-qawwi skond l-Artikolu 4(3) tad-Direttiva 2000/60/KE, ir-riżultati ppreżentati fl-Anness ta' din id-Deċiżjoni jistgħu jintużaw biex jinkiseb il-potenzjal ekoloġiku tajjeb tagħhom, sakemm jitqiesu l-modifiki fiżiċi tagħhom u l-użu ta' assoċjat ta' l-ilma tagħhom, skond id-defenizzjonijiet normattivi fl-Anness V, it-Taqsima 1,2,5 tad-Direttiva 2000/60/KE.
(14)
Kif stabbilit fit-Taqsima 1,4,1 (iii) ta' l-Anness V tad-Direttiva 2000/60/KE, l-Istati Membri se jkollhom jittraduċu r-riżultati ta' l-eżerċizzju ta' l-interkalibrar fis-sistema nazzjonali tagħhom ta' klassifikazzjoni sabiex jistabbilixxu l-lvaluri limiti bejn stat għoli u tajjeb u bejn stat tajjeb u moderat għat-tipi nazzjonali kollha tagħhom, Ġew żviluppati linjigwida għat-traduzzjoni tar-riżultati ta' l-interkalibrar għas-sistemi nazzjonali ta' klassifikazzjoni u fejn jinstabu kundizzjonijiet ta' referenza, b'appoġġ għall-applikazzjoni tar-riżultati.
(15)
L-informazzjoni li se ssir disponibbli permezz ta' l-implimentazzjoni tal-programmi ta' monitoraġġ previsti fl-Artikolu 8 tad-Direttiva 2000/60/KE u l-analiżi u l-aġġornament tal-karatteristiċi tad-distrett tal-baċir tax-xmara previsti fl-Artikolu 5 tad-Direttiva 2000/60/KE jistgħu jwasslu għal evidenza ġdida li twassal għall addattament għall-progress xjentifiku u tekniku tas-sistemi tal-monitoraġġ u klassifikazzjoni ta' l-Istati Membri, u eventwalment għal analiżi tar-riżultati ta' l-eżerċizzju ta' l-interkalibrar sabiex tittejjeb il-kwalità tagħhom.
(16)
Il-miżuri li hemm f'din id-Deciżjoni huma fi qbil ma' l-opinjoni tal-Kumitat imsemmi fl-Artikolu 21(1) tad-Direttiva 2000/60/KE.
ADOTTAT DIN ID-DEĊIŻJONI:
Artikolu 1
Għall-fini tat-Taqsima 1,4,1(iii) ta' l-Anness V tad-Direttiva 2000/60/KE, l-Istati Membri għandhom jużaw fil-klassifikazzjoni tas-sistemi tal-monitoraġġ tagħhom il-valuri ta' limitu bejn il-klassijiet li huma stipulati fl-Anness ta' din id-Deċiżjoni,
Artikolu 2
Din id-Deċiżjoni hija indirizzata lill-Istati Membri,
Magħmul fi Brussell, 30 ta' Ottubru 2008.